আব্দুর রউফ রিপন, নওগাঁ প্রতিনিধি: ইমারত নির্মাণ শ্রমিক ইউনিয়ন বাংলাদেশ (ইনসাব) নওগাঁ জেলা কমিটির মানববন্ধন অনুষ্ঠিত হয়েছে। বৃহস্পতিবার ঘন্টাব্যাপী নওগাঁ শহরের ডিগ্রীর মোড়ে এ মানববন্ধন কর্মসূচী পালিত হয়। মানববন্ধনে ইনসাব নওগাঁ জেলা কমিটির সভাপতি মাহবুব আলমের সভাপতিত্বে বক্তব্য রাখেন, সহ-সভাপতি আইয়ুব হোসেন, সাধারন সম্পাদক কোরবান আলী, সহ-সাধারন সম্পাদক শহিদুল ইসলাম, সাংগঠনিক সম্পাদক লিটন সরদার, অর্থ সম্পাদক আব্দুল আজিজ, রাসেল আহমেদসহ প্রমূখ। মানববন্ধনে জেলার নির্মাণ শ্রমিক ইউনিয়নের প্রায় দুই শতাধিক শ্রমিক অংশ নেয়। বক্তারা ২০১৮-১৯ অর্থ বছরে বাজেটে অর্থ বরাদ্দ করে মৌলিক অধিকারসহ ১২ দফা দাবী বাস্তবায়নের জন্য তুলে ধরেন।